Държавен вестник, бр. 5, 2010 г., стр. 27

БРОЙ  5	
Д Ъ Р Ж А В Е Н  В Е С Т Н И К 	
СТР.  27  
10. сътрудничи с всички държавни органи и 
структури и координира дейността в областта 
на борбата с нередностите и измамите със 
средства на Европейския съюз;
11. изготвя и предлага на съвета АФКОС 
проекти на стратегии и планове за действие за 
борба с правонарушенията, засягащи финансо­
вите интереси на Европейската общност, както 
и организира, следи и отчита изпълнението на 
одобрените от Министерския съвет проекти, 
стратегии и планове;
12. разработва и организира изпълнението 
на политики за обучение на служителите в 
държавната администрация по въпросите на не­
редностите, координира и провежда обучението;
13. изпълнява ежегодно програма за обу­
чение на служители от администрациите на 
членовете на съвета АФКОС, свързана с не­
редности и измами, и обмяна на опит с други 
страни – членки на Европейския съюз; 
14. анализира с помощта на съответните 
компетентни членове на съвета АФКОС съб­
раната информация относно нередностите и 
измамите със средства на Европейския съюз 
и предлага на председателя или на заместник-
председателите да се предприемат необходимите 
мерки от членовете на съвета;
15. на базата на получените анализи и пред­
ложения по чл. 8, ал. 1,  т. 4 от Постановление 
№ 18 на Министерския съвет от 2003 г. изгот­
вя общ анализ и обобщава предложенията за 
изпълнение на изискванията на достиженията 
на правото на Европейския съюз;
16. създава необходимата организация по 
подготовката от българска страна на годишния 
доклад на Европейската комисия по чл. 280 от 
Договора за Европейската общност;
17. подпомага осъществяването на дейността 
на съвета АФКОС;
18. посредством правителствената Комуни­
кационна стратегия и комуникационната мрежа 
на ОЛАФ популяризира дейностите по борба 
с измамите и нередностите;
19. поддържа интернет страница, на която 
могат да се подават сигнали за нередности;
20. изпълнява административно-контролни 
функции чрез осъществяване на проверки в 
органите, администриращи нередности с ев­
росредства.“
§ 81. Член 150н се изменя така.
„Чл. 150н. Дирекция „Управление при кризи 
и отбранително-мобилизационна подготовка“:
1. разработва и поддържа плана за привеж­
дане на МВР в готовност за работа във военно 
време, плана за мобилизация, военновременния 
план и плана на МВР за управление при кризи;
2. подпомага дейността на ръководството на 
МВР за управление на структурите на министер­
ството при кризи и бедствия, при положение на 
война, при военно или извънредно положение;
3. организира изграждането и експлоатаци­
ята на системата от пунктове за управление и 
поддържането им в оперативна и техническа 
готовност;
4. организира дейността на Ситуационния 
център на МВР;
5. разработва и предлага за утвърждаване 
проекти на военновременни структури и щатове 
съобразно задачите на МВР във военно време;
6. организира и контролира създаването и 
поддържането на кризисни и военновременни 
запаси на МВР и ведомствен картографски фонд;
7. организира и контролира дейността на 
оперативните дежурни центрове за поддържане 
готовността на МВР за оповестяване и управле­
ние при обявяване на война, военно или друго 
извънредно положение, при кризи и бедствия; 
8. планира, организира, ръководи и контро­
лира мобилизационната подготовка и провежда­
нето на мобилизацията в структурите на МВР;
9. организира и провежда подготовката 
на ръководния персонал и силите на МВР за 
действие при кризи и бедствия, при положение 
на война, при военно или друго извънредно 
положение;
10. планира, разпределя и отчита финансо­
вите средства по отбранително-мобилизаци­
онната подготовка, участва при съставянето 
на военновременния проектобюджет на МВР 
и организира дейността по възстановяване на 
средствата, изразходвани при преодоляване на 
последици от кризи и бедствия от структури 
на министерството;
11. взаимодейства с други държавни органи 
по въпросите на готовността на МВР за рабо­
та при положение на война, при военно или 
извънредно положение, при кризи и бедствия;
12. контролира готовността на структурите на 
МВР за работа във военно време, за действие 
при кризи и бедствия; 
13. методически ръководи и контролира 
дейността на съответните структури в МВР по 
предмета на дейността си.“
§ 82. Членове 150о и 150п се отменят.
§ 83. В глава четвърта раздел II се изменя 
така:
„Раздел II
Специализиран отряд за борба с тероризма
Чл. 150р. (1) Специализираният отряд за 
борба с тероризма (СОБТ) е специализирано 
звено на пряко подчинение на главния секретар 
на МВР за противодействие на терористични 
действия, защита на стратегически и особено 
важни обекти, предотвратяване и пресичане на 
тежки престъпления.
(2) Специализираният отряд за борба с те­
роризма се ръководи от командир.
(3) За изпълнение на дейностите по ал. 1 
органите на СОБТ:
1. предотвратяват и пресичат терористични 
действия;